# Eligijus Masiulis

### Straipsnis iš Vikipedijos, laisvosios enciklopedijos.

Eligijus Masiulis (g. 1974 m. spalio 15 d. Klaipėdoje) – politologas, Lietuvos politinis bei visuomenės veikėjas.

## [taisyti] Biografija

1992 m. baigė Klaipėdos Smeltės vidurinę mokyklą. 1993 m. įstojo į Klaipėdos universitetą, 1999 m. baigė magistro studijas ir įgijo politologo specialybę.

1998–2000 m. Klaipėdos miesto savivaldybės mero Eugenijaus Gentvilo patarėjas. 1997–1998, 2000–2002 m. Klaipėdos miesto savivaldybės tarybos narys, Švietimo, kultūros ir sporto komiteto pirmininkas. 2000–2004 m. Seimo narys, išrinktas Marių rinkimų apygardoje Nr. 21, Jaunimo ir sporto reikalų komisijos pirmininkas. 2002 m. išrinktas Klaipėdos miesto savivaldybės tarybos nariu, bet mandato atsisakė. 2004–2008 m. Seimo narys, 2005–2006 m. Liberalų frakcijos seniūno pavaduotojas, 2006 m. frakcijos seniūnas, nuo 2006 m. Liberalų sąjūdžio frakcijos seniūnas.

1994 m. pirmasis Klaipėdos universiteto studentų sąjungos prezidentas. Nuo 1996 m. Lietuvos liberalų sąjungos narys. 1996–1998 m. Klaipėdos liberalaus jaunimo organizacijos pirmininkas. Nuo 1998 m. Lietuvos liberalų sąjungos Klaipėdos skyriaus pirmininkas, nuo 2001 m. šios sąjungos Valdybos narys, Lietuvos liberalaus jaunimo organizacijos narys. 2003–2005 m. Liberalų ir centro sąjungos narys, Valdybos narys. Nuo 2006 m. Lietuvos liberalų sąjūdžio pirmininko pavaduotojas.

Klaipėdos „Rotoract“ klubo garbės narys. Nuo 2004 m. Klaipėdos dviračių sporto federacijos prezidentas. Moka anglų, rusų, prancūzų kalbas. Žmona Ieva, vaikai Vilius ir Elzė.

Rodomas puslapis "http://lt.wikipedia.org../../../e/l/i/Eligijus_Masiulis_6012.html"

Kategorijos: Seimo nariai | Klaipėdos politikai

##### Views

- Straipsnis
- Aptarimas
- Dabartinė versija

##### Paieška